VFLORAE COLUMBIAE 
SPECIMINA SELECTA 
AUCTORE H. KARSTTEN pa- PHIL. ET MED. 
Post multiplices complurium annorum curas nobis, qui subscripti sumus, redemptoribus librariis con- 
Ugit, uL viris naturalis historiae studiosis hoc opus offerre liceat, quod et cognitionis diligentia et descriptio- 
nis magnificentia commendandum esse existimamus. | 
Auctor operis cum per duodecim annos in Columbia vicinisque populis commorans botanicae imprimis, 
quam profitetur, operam dedisset, facile effecit, ut ex flora illarum regionum propria selectas quasdam plantas 
delineatas exhiberet ac secundum artis suae regulas describeret: quae plantae cum adhuc ignotae prorsus vel 
parum notae essent, tamen aut in medicina aut technica ratione aut aesthetica notabiles essent. Quare et 
qui botanicae operam dant, et medici, et technici et hortorum culturae qui studiosi et qui denique omnino 
plantarum amici sunt, hoc opere delectabuntur, in quo effigies omnes ex natura ipsa expressas summaque 
arte elaboratas exhiberi videbunt. Criticae quidem omnium familiarum plantae eaeque, quae aut in medicina 
aut in communi hominum usu multum valent, praecipue adumbrabuntur, nec tamen minus quae floris pulchri- 
tudine excellunt, exhibebuntur. Quae zonae tropicae peculiares sunt formae palmarum et filicum, modulo 
minore, sed plene exhibebuntur analysisque earum item imaginibus illustrabitur. 
Ubique autem etiam florum et fructuum, ut. par est, imagines dabuntur, ut et descriptio eorum facilius 
intelligatur et plantarum ipsarum, quae tractantur, ratio locusque, quem quaeque in systemate obtinet, me- 
lius cognoscatur. 
Descriptio plantarum dabitur Latine et Germanice. 
Opus in folio maximo per decem fasciculos, qui singuli vicenarum tabularum erunt, edetur nec re- 
demptores ulli sumptui pepercimus, ut eas celeberrimis et in studio suo praestantissimis artificibus conficien- 
das mandaremus. Quos sumptus nobis eorum, qui haec emere cupient, numero compensatum iri speramus. 
Praeter redemptores ipsos omnes officinae librariae eorum, qui subscribere volent, nomina recipient. 
Pretium singulorum fasciculorum cum tabulis non pictis statuimus quindecim thalerorum Pruss,, cum 
tabulis pictis viginti thalerorum Pruss. 
Subscriptorum nomina operi, ubi confectum erit, praescribenda curabimus. 
Omnia autem ad conficiendum hoc opus ita praeparata sunt, ut per singula spatia semestria nos sin- 
gulos fasciculos edituros esse polliceri liceat. 
Berolini, d. XXI. Febr. MDCCCLIX. 
Ferdinandi Dümmlerl successores. 
